উত্তর পূর্ব ভারতে অবস্থিত মিজোরাম রাজ্যের আটটি জেলার মধ্যে একটি জেলার নাম **লংৎলাই জেলা**৷ জেলাটি বাংলাদেশ, লুংলেই জেলা, সাইহা জেলা ও মায়ানমারের সাথে সীমানা ভাগ করে৷ জেলাটির জেলাসদর লংৎলাই শহরে অবস্থিত৷

জেলাটির অধিবাসীরা মুলত বিভিন্ন জনজাতিভুক্ত তাদের মধ্যে পাঙ, লাই ও চাকমা উল্লেখযোগ্য৷ এরা মিজোরাম রাজ্যে সংখ্যালঘু জনজাতির অন্তর্ভুক্ত৷ অধিকাংশ লোক গ্রামীণ জীবনযাত্রার সঙ্গে যুক্ত এবং প্রধানত কৃৃষিনির্ভর৷ চামদুর উপত্যকা ব্যতীত সমগ্র জেলাটি পর্বতসংকুল৷

নামকরণ
------

বর্তমান ভেংপুইতে লাই সম্প্রদায়ের প্রধান হাইহ্মুঙ্গা লঞ্চেউ লংৎলাই গ্রামটি পত্তন ঘটান ১২৮৭ বঙ্গাব্দে (১৮৮০ খ্রিষ্টাব্দে)৷ পার্শ্ববর্তী কালাদান নদীর ওপর নৌকাবাইচের সৌন্দর্যের জন্য জায়গাটির নাম হয় লংৎলাই৷ শব্দটি দুটি ভিন্ন শব্দের সমন্বয়ে গঠিত, লং অর্থ নৌকা ও ত্লাই অর্থ কবলিত বা প্রাচুর্য৷ পরে সদরের নামে জেলাটির নাম রাখা হয়েছে৷

ইতিহাস
------

খ্রিস্টীয় ঊনবিংশ শতাব্দীতে ইংরেজ শাসন চালু হওয়ার আগে পর্যন্ত এই জেলাটি গ্রামভিত্তিক ছোটো ছোটো মোড়লদের দ্বারা পরিচিলিত হত৷ ১২৯৫ বঙ্গাব্দে (১৮৮৮ খ্রিষ্টাব্দ) ফুংকাহ গ্রামের প্রধান সমীক্ষারত ব্রিটিশবাহিনীর ওপর আক্রমণ করলে লেফ্টেন্যান্ট স্টেওয়ার্টসহ চারজন মারা যান৷ ঐ একই বছরে তারা লংৎলাই অঞ্চলকে বাংলা প্রেসিডেন্সির দক্ষিণ লুসাই পাহাড় বিভাগের অন্তর্ভুক্ত করেন৷ ১৩০৫ বঙ্গাব্দে (১৮৯৮ খ্রিষ্টাব্দ) উত্তর ও দক্ষিণ লুসাই পাহাড় বিভাগকে একত্রিত করে লুসাই পাহাড় জেলা গঠন করা হয় ও তা আসাম প্রদেশের একটি জেলা হিসাবে ঘোষণা করা হয়৷ ১৩২৬ বঙ্গাব্দে (১৯১৯ খ্রিষ্টাব্দ) ভারত সরকার ১৯১৯ আইনানুসারে লুসাই পাহাড় ও পার্শ্ববর্তী কিছু পাহাড়ি জেলাগুলিকে "পিছিয়ে পড়া এলাকা" ও ১৩৪২ বঙ্গাব্দে (১৯৩৫ খ্রিষ্টাব্দ) "বহির্ভূত এলাকা" নামে উল্লেখ করা হয়৷ ১৩৫৯ বঙ্গাব্দে (১৯৫২ খ্রিষ্টাব্দ) জেলাটির স্বায়ত্তশাসন অধিকির পুরোপুরিভাবে খর্ব করা হয়৷ ১৩৮০ বঙ্গাব্দে (১৯৭২ খ্রিষ্টাব্দ) মিজোরাম রাজ্য গঠনের গঠনের সময় সেই রাজ্যের অন্তর্ভুক্ত হয় ও ১৩৯৪ বঙ্গাব্দে (১৯৮৭ খ্রিষ্টাব্দ) রাজ্য পুণর্গঠনকালে জেলাটির নতুন নামকরণ করা হয়৷ তার আগে পর্যন্ত এটি ছিম্তুইপুই জেলার অংশ ছিলো৷ লংৎলাই অংশঠি সমগ্র জেলার চারটি প্রশাসনিক উপখন্ড নিয়ে গঠিত ছিলো৷ ২৪ শে কার্তিক ১৪০৫ বঙ্গাব্দে (১১ই নভেম্বর ১৯৯৮ খ্রিষ্টাব্দ) ছিম্তুইপুই জেলা থেকে নতুন লংৎলেই জেলা গঠন করা হয়৷

ভূপ্রকৃতি
---------

অর্থনীতি
--------

অবস্থান
-------

লংৎলাই জেলার উত্তরে মিজোরাম রাজ্যের লুংলেই জেলা, উত্তর পূর্বে(ঈশান) মায়ানমার রাষ্ট্র, দক্ষিণ পূর্বে(অগ্নি) মিজোরাম রাজ্যের সাইহা জেলা , দক্ষিণে মায়ানমার রাষ্ট্র ও পূর্বে বাংলাদেশ রাষ্ট্র অবস্থিত৷

জনসংখ্যার উপাত্ত
----------------

মোট জনসংখ্যা ৭৩৬২০(২০০১ জনগণনা) ও ১১৭৮৩৪(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৪র্থ৷ মিজোরাম রাজ্যের ১০.৭৪% লোক লংৎলাই জেলাতে বাস করেন৷ জেলার জনঘনত্ব ২০০১ সালে ২৯ ছিলো এবং ২০১১ সালে তা বৃদ্ধি পেয়ে ৪৬ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ৩৪.৮৭%, যা ১৯৯১-২০১১ সালের ৬০.১৪% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৪৫(সমগ্র) এবং শিশু(০-৬ বৎ) লিঙ্গানুপাত ৯৬৭৷

ধর্ম
----




লংৎলাই জেলার বিভিন্ন ধর্মাবলম্বী ২০১১ 

  হিন্দুধর্ম (১.৪১%)  ইসলাম (০.৪৪%)  খ্রিস্টধর্ম (৫৪.১৯%)  বৌদ্ধধর্ম (৪৩.৭৩%)  অন্যান্য (০.২৩%)

* হিন্দু - ১৬৬৮
* মুসলিম - ৫২২
* খ্রিস্টান - ৬৩৮৯২
* বৌদ্ধ - ৫১৫৪৩

ভাষা
----





লংৎলাই জেলার ভাষাসমূহ ২০১১ .

  চাকমা **বাংলা** (৩৯.৯৫%)  মিজো (২৩.২৪%)  পাওয়ি (২০.৯৬%)  ত্রিপুরি (৭.২২%)  **হিন্দি** (০.৫২%)  অন্যান্য (৮.১১%)

শিক্ষা
------

জেলাটির স্বাক্ষরতা হার ৬৭.১৬%(২০০১) তথা ৬৫.৮৮%(২০১১)৷ পুরুষ স্বাক্ষরতার হার ৭২.৭৪%(২০০১) তথা ৭৪.১৬%(২০১১)৷ নারী স্বাক্ষরতার হার ৬০.৯৬%(২০০১) তথা ৫৭.১২% (২০১১)৷ জেলাটিতে শিশুর অনুপাত সমগ্র জনসংখ্যার ১৯.০৭%৷

পর্যটন
------

প্রশাসনিক বিভাগ
---------------

মিজোরামের দক্ষিণে অবস্থিত এই জেলাটিতে দুই স্বায়ত্ত্ব অঞ্চল রয়েছে যথা, চাকমা ক্ষেত্রীয় পরিষদ ও লাই ক্ষেত্রীয় পরিষদ৷

এছাড়া জেলাটি চারটি গ্রামোন্নয়ন ব্লকে বিভক্ত, যথা -

* লংৎলাই গ্রামোন্নয়ন ব্লক
* বাংত্লাং দক্ষিণ গ্রামোন্নয়ন ব্লক
* চংতে গ্রামোন্নয়ন ব্লক
* সাঙ্গাউ গ্রামোন্নয়ন ব্লক

সদরের নামেই গ্রামোন্নয়ন ব্লকগুলির নাম৷ সর্বসাকুল্যে লংৎলাই সদর ছাড়া সমগ্র জেলাতে ১৫৮ টি গ্রাম রয়েছে৷ জেলাটির তিনটি বিধানসভা নির্বাচনকেন্দ্র তপশিলি উপজাতি সংরক্ষিত৷

তথ্যসূত্র
---------

1. ↑  LH Chhuanawma (২০০৬)। *Problem and Prospect of Urbanization in Lawngtlai*। Mittal Publications।
2. 1 2 3 4 5  "Profile of the District"  ওয়েব্যাক মেশিনে আর্কাইভকৃত ২১ জুলাই ২০১১ তারিখে Rashtriya Sam Vikas Yojana Project, Lawngtlai District
3. ↑  Government of Mizoram notification No. A. 60011/21/95-GAD. Dated Aizawl, 11 November 1998
4. ↑
5. 1 2
6. ↑
7. ↑
8. ↑  "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
9. ↑  "Rural Development, Govt. of Mizoram » Organization Setup"  ওয়েব্যাক মেশিনে আর্কাইভকৃত ৩ মার্চ ২০১৬ তারিখে Rural Development, Government of Mizoram